LidanRubinov/Halacha-QA huggingface dataset:
שאלה: חלוקת כספים בתוך המשפחה: חי כסליו ע"ב אנו 4 אחים. אחינו הבכור קיבל מהורינו סכום כסף גדול לחלקו בינינו שווה בשווה. ללא קריאה לזמן ספציפי. אנו יודעים מכך. הבעיה שהוא משתהה כבר מספר חודשים. אנו לא פותחים את הנושא משתי סיבות: א. לא רוצים להצטייר בעיניו כרודפי ככסף. ב. חוששים משיחה פנים אל פנים, מאחר והוא ידוע כחם מזג והדבר רק יסבך את העניינים. הוא מצידו ממשיך בהשתהות. 1. האם הלכתית מוסרית הוא פועל נכון? 2. האם יש פתרון יצירתי להניע אותו לכיוון החלוקה?
תשובה: 1. בודאי שלא. 2. כדאי להזכיר לו שיש מצוה גדולה לקיים את דברי המת ולמען כבוד האבא כדאי לקיים את כל צוואתו.
שאלה: הימורים על פי התורה: מותר על פי התורה להמר? (אם הדבר אינו כרוך בסיכון אלא רק בכסף שהאדם יכול להרשות לעצמו להפסיד)
תשובה: בגמרא יש דיון האם דבר כזה לא נקרא אסמכתא. מהתורה אולי זה מותר אך מחכמים זה בעייה. ברור שזוהי לא ההדרכה של התורה, שהאדם ירוויח מדברים כאלה. זה כולל גם לוטו.
שאלה: דווח על גזל של חבר: לכבוד הרב! חברי שאיננו שומר תורה ומצוות רכש מוצר בשווי כ-250 ש"ח והמוכר בטעות שם לו בשקית שני פריטים. רק למחרת הוא גילה את העניין. מבחינתו הוא הרוויח עוד מוצר בחינם! הוא סיפר לי על זה וכל מאמציי לשכנעו לדווח לחנות עלו בתוהו. האם חלה עלי חובה לדווח לחנות מכיוון שאני יודע על הסיפור או שכל האחריות מוטלת על חברי או אולי זה לא לגמרי גזל? לתשובת הרב אודה,
תשובה: חברך צריך להודיע, אבל אתה לא חייב.
שאלה: אזכרה בשבת לפני או אחרי: אבי נפטר כו בכסלו תשסו רציתי לדעת אם אזכרה עושים שבת לפני או אחרי כו בכסלו?
תשובה: שבת לפני היארצייט נוהגים לעלות לתורה ולהתפלל לפחות תפילה אחת כשליח ציבור.
שאלה: שליח ציבור בתפילת נדבה: התפללתי תפילת עמידה של מנחה. מאחר ולא כיוונתי מספיק או שלא כיוונתי בכלל בעמידה, אז חזרתי ועשיתי תפילת נדבה, במניין כמובן. לא היה מי שיעלה חזן והעלו אותו לתיבה כשליח ציבור. האם זה ר שעליתי להיות שליח ציבור ותוך כדי תפילת נדבה, האם זה ר ואם לא מה עלי לעשות?
תשובה: יפה עשית.
שאלה: למה בלי ברכה?: אם הנחת התפילין היא לפני כניסת שבת, האם לא מברכים על הנחת מצוות תפילין? השאלה נשאלה בהמשך לשאלה "הנחת תפילין סמוך לשבת"
תשובה: היות וזמן בין השמשות זה ספק האם מניחים אז תפילין, שכן זה ספק יום אך גם ספק לילה, לכן מניחים אך ללא ברכה.
שאלה: השבת אבדה גזיה בחניון טבע: מצאתי גזיה שנשכחה בחניון טבע ליד ספסל, שמתי מודעה במקום עם הטלפון שלי. מה לעשות אם אף אחד לא מתקשר
תשובה: נראה שמותר לך לקחת את הגזיה לעצמך מדובר בחפץ שודאי הבעלים שמו לב לכך שאבד להם (מעין מה שהגמרא אומרת על כסף שאדם ממשמש בכיסו) וכנראה התיאשו ממנו. ועוד שהשארת מודעה ליד מקום המציאה. בכל אופן, מהיות טוב תרשום לעצמך שמצאת חפץ זה ויהיה לך לזיכרון עד שיבוא אליהו. הרב מיכאל יומטוביאן
שאלה: או שם כמו הסבא או סנדקות: אני עתידה ללדת בן ראשון למשפחה משני הצדדים (גם של בעלי וגם שלי). לאחרונה נוצר ויכוח ביני לבין בעלי על עניין הסנדקות, מי צריך להיות הסנדק אבי או אביו. אני חייבת לציין שמבחינתי לשניהם מגיעה הזכות באותה המידה להיות הסנדק למרות שבעלי טוען כי מכיוון שלאביו יש יותר קירבה לדת הזכות מגיעה לו. הבעיה החלה ברגע שבעלי החליט כי הוא רוצה לתת שם שני לילד על שם אביו על פי מסורת שקיימת במשפחתו של אביו. אני טוענת שאין זה צודק לתת לאביו גם את כבוד השם השני וגם את כבוד הסנדקות. גם לאבי חשוב להיות חלק מהתהליך. הדבר גורם לנו לוויכוחים גדולים מאוד ואני לא רוצה לגרום לריב גדול בעניין אך אני לא מוכנה שאבי יפגע בצורה כלשהי מכך. בבקשה עזרה.
תשובה: לא צריך לריב על דברים כאלה בכלל. בעזרת ד' יהיו לכם עוד ילדים וכולם יקבלו את הכבוד הראוי. תיהי את הנדיבה הפעם ותעשי רצון בעלך ובפעם הבאה הוא יעשה את רצונך. גם אביך לא צריך להעלב. זה קטנוני לריב על כך.
שאלה: בשר וחלב בשוגג: היום בערב אכלתי ארוחה בשרית והיידים שלי התלכלכו בבשר ומהחומוס וראיתי שמתחת לשולחן נפל לי חזה עוף אז הרמתי אותו ואז מבלי ששמתי לב היה גבינה מרוחה קצת על הרצפה ונגעתי בה ישרר אחרי שזה קרה נטלתי ידיים. האם עברתי על עברה, ואם כן, כיצד עלי לכפר?
תשובה: אם החזה עוף היה ללא בשר ואת הידיים שטפת מיד, מתברר שלא הייתה כאן בעיה. אם בטעות אכלת ממש עוף עם גבינה, הרי שיש כאן בעיה. להבא, עליך להקפיד שהמקום בו אתה אוכל יהיה נקי. אין לאכול בשר במקום שיש בו חלב, וכן להיפך. כמו כן, עליך ללמוד היטב את דיני ההרחקות בין בשר לחלב בכדי שטעויות לא יקרו שוב.
שאלה: איסור נגיעה אחרי החופה: הרי אחרי החופה הם עדין לא לגמרי נישואים הם צריכים להיות בחדר יחוד לפי אשכנז או עד שיתייחדו בביתם לפי ספרד, אז איך מותר לתת יד אחרי החופה? השאלה נשאלה בהמשך לשאלה "נתינת ידיים לאחר החופה"
תשובה: מותר לתת יד לאחר החופה, וכך המנהג והוא מנהג נכון.
שאלה: תפילה ונטילת ידיים בהשכמת הבוקר: כבוד הרב, רציתי לדעת שני דברים: האחד זה, מה קורה בבוקר אם אתה מנסה להתפנות ואין לך, ואחרי זה אתה יוצא מבית הכסא מתחיל שחרית (בבית - כי זה מוקדם בבוקר) ואז כשאתה כבר עם התפילין פתאום אתה כן צריך לבית הכסא, כל זאת בהנחה שאין לך זמן ואתה ממהר לעבודה, ומרגע שאתה יוצא לעבודה כנראה לא יהיה לך זמן להניח תפילין עד השקיעה, אז מה האם בזמן הדוחק אפשר להניח תפילין עם בלאגן קצת עניינים בבטן, או שלא להניח בכלל? כי אני לא רוצה לבזבז את הזמן בבית הכסא, בזמן שאני יכול להתפלל כמה שאני מספיק משחרית. הדבר השני הוא, הבנתי שאם אתה לוחץ יד למישהו שלא נטל ידיו, אז אתה צריך ליטול שוב. אז עד מתי זה תופס, מה גם אם באמצע היום אני לוחץ יד לאדם שלא נטל ידיו גם אז צריך שוב ליטול ידיים?
תשובה: כל בוקר תבדוק עצמך ואם אינך נזקק תניח תפילין ותתפלל. אם באמצע התפילה אתה נזקק ללכת לשירותים, תעצור ותוריד את התפילין ולאחר שתצא תניח שוב. אם יש לך קלקול קיבה וכד' ואתה מרגיש שלא תוכל לשמור על נקיות גופך ולהימנע מלהפיח תניח את התפילין רק בזמן ק"ש ושמונה עשרה, ובמקרה חריג שאף זאת אינך מסוגל, תניח ותוריד מיד, כדי שעל כל פנים לא יעבור עליך חלילה יום ללא תפילין.
שאלה: בהמשך לשאלת ריבית בתשלומים: אם אין לאדם את הכסף לשלם במזומן אלא רק בתשלומים. והתשלומים הם בתוספת שמהווה ריבית? מה יעשה? האם מותר לו בכל זאת לקנות, למרות שזה נחשב כקונה בריבית? השאלה נשאלה בהמשך לשאלה "ריבית בתשלומים"
תשובה: קניה בתשלומים היא איסור דרבנן אם לא מתקיימים התנאים המוזכרים שם בתשובה, ומקורו בשו"ע יו"ד קע"ג סעיפים א-ב ונושאי הכלים שם, ואם כן אין מקום להתיר. וחס ו לעבור על איסור דרבנן, שהרי התורה ציותה לשמוע בקול חכמים "לא תסור מן המצוה אשר יגידו לך ימין ושמאל". ובנוסף לכך, איסור ריבית הוא חמור, שהגמרא אומרת שמי שעובר על איסור ריבית כל עסקיו מתמוטטים. הרב ניר אביב
שאלה: מתחזק ורוצה ללמוד יותר תורה: לאחרונה אני מתחזק ורוצה ללמוד תורה בצורה מסודרת מאחר ויש לי המון ספרים והמון חומר קריאה באינטרנט אני די מאבד את עצמי מחינת סדר לימוד וקביעת עיתים. נושא הקבלה מאוד מעניין אותי, גם מדרש, ורציתי לדעת אם יש איסור על לימוד קבלה בתחילת הדרך? ואם אין איסור, אז איזה ספרים מומלץ לי לקרוא? וללמידת תורה בכללי, מוסר מדרש התורה שבכתב ושבעל פה. אשמח לייעוץ והכוונה בנושא.
תשובה: ב"ה מאוד שמחתי לקרוא על הרצון שלך ללמוד ולהתחזק, וזה ממש נפלא. היום אכן יש המון חומרים נפלאים באינטרנט ובספרים, ויחד עם זה יש גם דברים לא טובים, דברים שאנשים שאינם מבינים בעניינים כלום, ורק חושבים שהם מבינים. יש אנשים שרואים את הדברים באופן עקום, ובכך הורסים כל חלקה טובה מכל דבר של קודש, ומכל קשר עם ה'. בעיני הדבר דומה לאדם שרוצה להיות רופא והוא בוחר ללמוד מתוך ספרים שהוא מוצא בספריה ומתוך מאמרים כאלו או אחרים באינטרנט. ודאי שאנו לא נבחר ללכת לרופא כזה. כדי שאדם יכנס נכון לתורה, חשוב מאוד שהבניה הרוחנית שלו תהיה מסודרת, מתוך הדרכה אישית נכונה. בניה אמיתית צריכה להיות באופן רציני יותר, ולכן לא יהיה נכון מבחינתי להמליץ לך על ספר זה או אחר, שאיתו תתחיל, וממנו תתקדם הלאה. לדעתי הדרך הנכונה היא להתחבר למקום לימודים שבו תוכל לקבל גם הדרכה אישית וגם קשר עם רב שילמד אותך, וידריך אותך איך ללמוד בעצמך. אשמח להיות בקשר, ולכוון אותך למקום לימודים שבו תוכל ללמוד בהנאה ובשמחה, ואני מאמין שיהיה לך נפלא. ובכל זאת ביחס לפנימיות התורה, חשוב לדעת שלימוד זה חייב להיעשות על בסיס יציב של תורה שבכתב ושל תורה שבעל פה, על נגלות התורה. אם אדם לא בונה את עצמו באופן זה, הוא קולט את פנימיות התורה, את תורת הסוד באופן מאוד לא נכון ומאוד לא טוב, ובמקום שהדברים יובילו אותו לדבקות בה', הם מובילים אותו להשתמשות בשמות ה', בדברים הקדושים ביותר, לאופן השלילי ביותר, ובכך במקום להתקרב לה', הוא מתרחק ופוגע בה' ובכל העולם. צור איתי קשר דרך האימייל שלי, וכתוב על עצמך מעט יותר פרטים, ואשמח לכוון אותך ולעזור לך. בברכת עלה והצלח והמון שמחה הרב יצחק גרינבלט zahig1 gmail.com
שאלה: תפילה לפני הנץ או תפילה לאחר עיסוקים אחרים: בגלל שאשתי יוצאת מוקדם לעבודה,אני צריך להישאר בבית לטפל בילדים בין השעות 6:10 ל 7:30. האם עדיף להתפלל מנין פועלים לפני הנץ או להתפלל אחרי הטיפול בילדים והוצאתם לגן ב 7:30?
תשובה: עדיף להתחיל את היום בתפילה. אולם אי אפשר להניח תפילין ולהתעטף בציצית לפני הזמן.
שאלה: לימוד מהר"ל לבנות: האם ישנו היתר אף לבנות לנסות ללמוד את המהר"ל בצורה יסודית בהדרכה ובמסגרת תורנית, ע"פ רמתן העכשווית? השאלה נשאלה בהמשך לשאלה "לימוד מהר"ל והרב קוק בגיל צעיר"
תשובה: מותר עם הדרכה נכונה.
שאלה: הדלקת נר חנוכה בעבודה: אצלנו בעבודה עורכים "הרמת כוסית" לרגל חנוכה ביום ראשון של חנוכה אבל בבוקר (יום שלישי השנה) לפני תחילת החיוב. בטקס מדליקים נר ראשון. השאלה: האם ר? האם סביר לברך בלי שם ומלכות?
תשובה: מצוות הדלקת נר חנוכה היא בבית ולא במשרד. אך בכדי לשתף את העובדים באווירת היום ניתן להדליק נרות מבלי להזכיר את שם ה'
שאלה: מי יהיה הסנדק?: אני עתידה ללדת בן ראשון במשפחה גם מצד בעלי וגם מהצד שלי. לאחרונה מתפתח וויכוח ביני לבין בעלי לגבי נושא הסנדקות, מי יהיה הסנדק? אבא של בעלי או אבא שלי. אני יודעת כי מקובל לתת את כבוד הסנדקות בבן הראשון לאביו של הבעל אך עלה נושא נוסף, בעלי גם רוצה שניתן שם שני לילד על שם אביו. אני רואה בזה בעיה גדולה כיוון שנוצר מצב שאביו מקבל כבוד מאוד גדול (גם הסנדקות וגם שם שני) ואבי נותר לקבל "שאריות" מטקס הברית. אינני רוצה להיכנס לריבים גדולים עם בעלי בנושא ואני אשמח לפתור את הדברים בצורה טובה אך חשוב לי מאוד שאבי לא יפגע בשום צורה שהיא ויקבל גם הוא תפקיד מכובד בכל הנושא. אשמח לקבל הצעה לפיתרון בנושא
תשובה: אכן לא ראוי שסב אחד יקבל את כל הכיבודים. סב אחד יהיה סנדק והשני יקבל את השם.
שאלה: גזל בהורדת תוכנה מהאינטרנט: האם מותר להוריד תוכנה מהאינטרנט? ומה אם יוצר התוכנה אומר שכל אחד יכול להשתמש בתוכנה שהוא יצר? השאלה נשאלה בהמשך לשאלה "שימוש בתוכנה שקנה חברי"
תשובה: אין להוריד תוכנה מהאינטרנט שיש עליה זכויות יוצרים אלא אם יוצר התוכנה מרשה.
שאלה: מעשר כספים לאישה לא נשואה: שמעתי פעמיים מחברות שאשה לא נשואה, גמלאית, לא חייבת במעשרות. אחת מהן הסתמכה על תשובה שקיבלה מרב גדול וידוע. אבקש את התיחסותכם לנושא.
תשובה: אין הבדל בין איש לאישה, כל מי שמרוויח כסף ראוי שייתן מעשר. אדם שאינו משתכר וחי רק מקצבה ואם יתן מעשר לא יוכל לחיות חיים נורמאליים, פטור ממעשר.
שאלה: מתי נקבע מין העובר?: בהמשך לתשובת הרב, אם מין העובר נקבע בזמן הכניסה להריון, איך ניתן להתפלל על מין העובר עד 40 יום? השאלה נשאלה בהמשך לשאלה "תפילת שווא על בן זכר"
תשובה: כי הוא נקבע גנטית אבל הצורה החיצונית לא נגמרה אז ולכן עדיין ניתן להתפלל.
שאלה: עבודה כשליח בפיצריה לא כשרה: לחבר שלי-אשר לא מוגדר כיהודי "דתי" אלא יותר בכיוון מסורתי-הוצעה עבודה בתור שליח בפיצריה שאיננה כשרה (מוכרים במקום גם תערובות בשר וחלב לצערנו). החבר נמצא במצב כלכלי קשה מאוד ומזה מספר שנים מתקשה למצוא עבודה קבועה. כעת הוא נאלץ למכור את הרכב שלו כדי לצמצם חובות. כמובן שהדבר משליך גם על האוירה בבית. האם מותר לו לקחת את העבודה? (לכאורה הימנעותו לא תסייע לצמצום העבירה שכן אחרים יבצעו את השליחות)
תשובה: אני מאחל לו שימצא עבודה כשרה. מסירת מאכל לא כשר ליהודי אסורה משום "לפני עיור לא תתן מכשול".
שאלה: פרסומי ניסא בעיקר לציבור שאינו מדליק בביתו: הרב פסק לפני מספר שנים שבמקום עבודה שעורכים מסיבת חנוכה בכ"ה כסלו בשעות היום ניתן להדליק נרות חנוכה מפלג המנחה אבל ללא הזכרת השם בברכות, לצורך פרסומי ניסא בעיקר לציבור שאינו מדליק בביתו. האם הפסק משתנה אם המסיבה נערכת בערב כ"ה (יום שלישי הבא), זאת אומרת אחרי פלג מנחה של כ"ד כסלו? השאלה נשאלה בהמשך לשאלה "נרות חנוכה - זמן הדלקה וכיבוי"
תשובה: מקום עבודה אינו בית.
שאלה: זמן פדיון הבן: ילדתי את בני ביום שישי בתאריך ו כסלו בשעה 21:30. רציתי לדעת באיזה תאריך צריך לערוך את הפדיון. מראש.
תשובה: את הפדיון עושים ביום השלושים ואחד לאחר הלידה. כלומר: יום ראשון ו' בטבת. מנהג ספרדים לפדות בליל היום השלושים ואחד ואילו האשכנזים פודים ביום עצמו.
שאלה: מלגת תנופה באוניברסיטאות בארץ: קיימת באוניברסיטאות בארץ ובעולם מלגה על סך 1000 דולר שבה מגיעים להרצאות ולשיעורים בבית הכנסת באוניברסיטה. התווכחתי לא מזמן עם חברי אם ראוי לקבל על כך כסף. אני טוען שהמלגה שקיימות הרבה יותר טובות ממנו תמורת אותו מספר שעות בשבוע עוזרת במעט לסטודנט ואין הבדל בינה ובין פרוייקט פר"ח למשל (עזרה לתלמידים מתקשים ביסודי). הוא מנגד טוען שהכסף של המלגה "מלוכלך" עקב העובדה שהוא מגיע להרצאות בגלל חוסר יושר ומוסר של הסטודנט שהוא פרזיט ובמקום ללכת לתרום לקהילה הוא יושב ולא עושה כלום ומקבל על זה כסף ובסופו של דבר יחזור בתשובה ולא יעבוד וישב כל היום וילמד תורה. טענה נוספת שלו שאין בעייה לבוא ולשמוע בחינם אבל שלא יבוא על חשבון עזרה לקהילה. מה כבוד הרב אומר על העניין?
תשובה: אם אני מבין, המטרה היא לעודד סטודנטים ללמוד תורה. זו מטרה ראויה לא פחות ממילגת מחקר וכדו'. ובמקום שסטודנט יחפש עבודה בקליעת חלות או חלוקת עתונים וכד' מאפשרים לו ללמוד תורה באותו זמן. זהו רעיון מבורך.
שאלה: נשיאת אפיים של כהן אבל על אימו: כהן שנפטרה אימו - מתי חוזר ועולה לדוכן לנשיאת אפיים -ברכת כהנים בביהכנ"ס - האם אחרי אבילות של השבעה? אחרי השלושים? אחרי שנים עשר חודש?
תשובה: אחרי השבעה.
שאלה: תגובה למאמר: באמונת עתיך עלון מס 32 כסלו טבת תש"ס הרב מביא לחלוק על ההגדרה של הרב פראנק בנר חנוכה שאין צורך שיהיה לך בעלות על הנר באכסנאי וראיתו משו"ת גינת ורדים קונטרס גן המלך שכתב שבן אצל אביו אין צריך להשתתף אבל בעיון במקור הדברים מבואר שם שהסיבה היא בגלל שבעל הבית מקנה לו שמן וזה בבעלותו וממילא אין ראיה לכך שרק צריך שלהשתייך ו "אבל אם האכסנאי סמוך לגמרי על שלחן בעל הבית, מפתו יאכל ומכוסו ישתה, אין צריך לזה כלל, כי בעל הבית שמהנה את אורחו לכל צרכיו, וכל מחסורו עליו, הלא הוא גם הוא יזכה לו במקצת דמי הנרות והשמן של חנוכה" ובילקוט יוסף הוכיח מכאן שאפי אדם שמגיע להתארח אפי ליום אחד אין צורך להשתתף וזה הרבחה מאוד גדולה שאפי לדעת גן המלך מדובר באדם שהוא נמצא כאן הרבה זמן ואז מובן שבעל הבית שקונה את השמן קונה לכל מי שנמצא איתו אפי אם הוא אכסנאי ולא קבוע, האם הרב ג"כ סובר שאין צורך כלל להשתתף בפרוטה אפי לספרדים (שהרי לאשכנזים אפשר להיחלק מבעל הבית כדעת תרומת הדשן) אשמח לתשובת הרב
תשובה: גן המלך לא מתכוון לומר שהמארח מקנה את השמן לאורח בדרכי הקניינים אלא מכיון שכל מחסורו עליו השמן קנוי לו ממילא.
שאלה: השקעות בקופות גמל: 1. והרי גם בהיותך בעל מניות לא ברור מהם הרווחים האסורים המגיעים לחשבונך, בדיוק כמו ריבית זכות בבנק, לכאורה. אז מדוע כבוד הרב מחלק בין שני הדברים? 2. האם כשכבר יש לי פוליסת ביטוח מנהלים שנפתחה לפני הרבה שנים יחסית ותנאיה טובים משמעותית יותר מפוליסות שאפתח היום, חובה עלי לסגור את הקודמת ולפתוח חדשה כשרה? השאלה נשאלה בהמשך לשאלה "השקעות אסורות בבנק - המשך"
תשובה: 1.יש הבדל בין השקעה ישירה לבין השקעה עקיפה. 2. אם סגירת התוכנית תגרום לך הפסד גדול, אתה יכול להשאירה בינתיים.
שאלה: החושד בכשרים לוקה בגופו - אבטחה: מה דין עובד כקב"ט, שבה צריך לחפש "לקחנים בחנות" ולעקוב אחריהם במצלמות, האם אין בזה משום "חושד בכשרים"?
תשובה: לא. אם זה תפקידך ויש חשש כל שהוא לכך אין שום בעיה, ואדרבא אתה מסייע לציבור.
שאלה: המשך - בדיקת בצל: ראיתי שהרב כתב שאף בצל סגור צריך להפריד גלד גלד ולשטוף. רציתי לשאול, האם זוהי הוראה חדשה (בעקבות חרקים חדשים וכדו ), וכן האם צריך לשפשף במים גלד גלד או שאפשר לשים את כל הגלדים בתוך מסננת ולשטוף במים זורמים? לכבוד הרב! השאלה נשאלה בהמשך לשאלה "בדיקת בצל"
תשובה: וברכת ד' יש לשטוף את הגלד, כך שיבואו עליו מים בזרם, וזה מוריד את החרקים. חנוכה של אורה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: להיות בחתונה שניה של ההורה: האם נהוג או מותר לילדים מנישואין קודמים להיות בחתונה שנייה של ההורה?
תשובה: נהוג שילדים מנישואין קודמים לא מגיעים לחתונה. הסיבה למנהג זה הוא בכדי שהזוג החדש יוכל לפתוח דף חדש ללא זכרונות מהקשרים הקודמים. עיקר העניין הוא בחופה ובסעודה ניתן להקל. מאחר וזה מנהג ולא הלכה, אם זה מאוד חשוב לילדים או להורה, אין איסור אם הילדים יהיו גם בחופה.
שאלה: לחזור מאוחר הביתה בחנוכה: ביום שלישי בערב, נהיה אצל המשפחה, רחוק מהבית ואין בבית מי שידליק. נחזור לביתנו אי"ה בסביבות 8 -9 בלילה. מה לעשות, להדליק בזמן אצל המשפחה או להדליק מאוחר יותר בבית?
תשובה: עיקר ההדלקה היא בבית. תשתדלו לחזור לפני 8.00, שאז עדיין יש הרבה אנשים ברחוב. אך גם יותר מאוחר, כל עוד בני הבית ערים יש פרסומי ניסא לבני הבית.
שאלה: תלונה על נהג מונית: עליתי על מונית והנהג מאוד פגע בי, האם מותר לי להתלונן עליו במשרד התחבורה בידיעה שיפגעו בפרנסתו או בו?
תשובה: כן.
שאלה: האם הגיור של בעלי נחשב: בעלי עושה גיור בגלל שדרשתי ממנו. בזמן הלימודים לא היה שומר שבת, תפילין רק לפעמים. שומר כשרות ומאמין. אחרי שעבר בית הדין לא מניח תפילין, טוען שלפעמים מתפלל ערבית. האם גיור שלו נתפס? שאלה מאוד חשובה לי,כי אם הוא לא נחשב יהודי,אני צריכה להתגרש.
תשובה: כיצד הוא נהג בשבתות הראשונות אחרי הגיור, האם הוא שמר אותן?
שאלה: סנדק בברית מילה: לפני כחודשיים נולד בני, בעלי התעקש שאחיו הבכור (אח למחצה לא מאותו אבא) יהיה הסנדק. השאלה היא שאבא של אחיו נוצרי שחי ברוסיה. מה זה אומר שהוא חצי נוצרי? אם האמא יהודיה זה מבטל? ממש חוששת מקווה לתשובה.
תשובה: הוא יהודי ולכן הוא יכול להיות סנדק (בהנחה והוא אינו מתכחש ליהדותו). בכל מקרה, למפרע בוודאי שהמילה היא טובה.
שאלה: כשרות עגל בתוך פרה: היה מקרה בפרשה שמישהו חשד בקבוצה מסויימת שהם אוכלים ללא שחיטה התברר לי שכאשר שוחטים פרה והיא בהריון אז מותר לי לאכול את העובר ללא שחיטה,האם זה נכון כבוד הרב? מקווה לתשובה מהירה בעזרת השם.
תשובה: אני משער כי כוונתך למעשה יוסף ואחיו שראה אותם אוכלים ללא שחיטה, וחשד בהם כי אוכלים אבר מן החי  כלומר ללא שחיטה מסודרת  ולא ידע כי היה זה 'בן פקוטה' כלומר ולד שנמצא במעי אימו שאכן אינו חייב בשחיטה. למעשה אכן אינו חייב בשחיטה  אלא ניתן להורגו סתם, אולם יש בדבר חילוקים שונים כגון בגיל העובר והאם נמצא חי או מת במעי אימו, והאם עמד על הקרקע ועוד. הדברים מתבארים בשולחן ערוך יו"ד סימן י"ז.
שאלה: מעשר עני מזית קטן ולימון ננסי: יש לי בחצר 2 עצים (בעציצים מעל הריצוף), זית קטן ולימון ננסי אחד. ליקטתי כעת את הפירות, כ 50 זיתים, כשלושים לימונים ננסים. מה אני אמור לעשות בנוגע ל"מעשר עני"? הלוא לא כל-כך מעשי שאלך לתת לעני 5 זיתים ו שלשה לימונים ננסים? השאלה נשאלה בהמשך לשאלה "שנת מעשר עני ללימונים"
תשובה: וברכת ד' אם אינך רוצה לגשת לעני ולתת 5 זיתים, אתה יכול להיות מנוי בבית האוצר של מכון התורה והארץ (086847325) והם יעשו את הנתינה בעבורך, מכיוון שהנתינה שלהם היא כללית (הרבה אנשים) אין בכך בזיון לעני. חנוכה של אורה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: 11 חודש, שנה ו 13 בשנה מעוברת: אימי נפטרה ונקברה בד באדר א בתשע"א.(שנה מעוברת) 1. מתי אמור לצאת היום של ה11 חודש? הסעודה? עלייה לבית העלמין ביום שישי או שניתן לעלות בחמישי אחה"צ ואת הסעודה בערב? 2. מתי השנה? מה אמורים לעשות? 3. יש 13 חודש בגלל שנה מעוברת? מתי? אנחנו מרוקאים. מראש
תשובה: 1. ד בטבת. ניתן לעלות ביום שישי. באזכרת 11 חודשים אפשר להקדים או לאחר בכמה ימים מאחר והכל בתוך שנת האבל. ולכן, אפשר לעלות ביום חמישי ולעשות סעודה בערב. 2. האבלות מסתיימת לאחר 12 חודשים, כלומר, ג שבט. את האזכרה יש לעשות בתום שנת האבל, בג בשבט. 3. שנת האבל נוהגת רק 12 חודשים בלבד.
שאלה: ציצית ומזוזה: לכבוד הרב. 1 -האם מותר ללכת עם גופיית ציצית כאשר כל הציציות בתוך המכנס.והאם זאת עבירה ללכת עם ציצית אבל בלי כיפה 2 -האם מותר להחליף מיקום של מזוזה בין החדרים בתוך הבית לאחר בדיקה. מראש
תשובה: ב"ה שמחתי מאוד לקבל את שאלותיך היפות, ואשתדל לענות באופן ברור ובהיר. 1. לפי ההלכה יש מצוה גדולה ללכת עם ציצית, ואם האדם צריך, הוא יכול ללכת עם גופית ציצית, אם הרוב של הצדדים (מתחת לפתח של היד) פתוח, וכך יש לה ארבע כנפות ממש. אתה יכול להכניס את הציציות למכנס, ואין בכך בעיה. כמובן שטוב ללכת עם ציציות בחוץ, שהדבר מאוד מחזק את האדם, אבל אתה לא חייב. אין קשר בין כיפה לבין ציצית, גם אם כרגע קשה לך ללכת עם כיפה, לך עם ציצית, ובעזרת ה' זה יצליח. 2. אין בעיה להחליף את מקום המזוזות בין החדרים, ואפילו זה רצוי, שאז אין בעיה לברך כשמחזירים את המזוזות, כמו שמברכים כששמים פעם ראשונה מזוזה. לסיום, אתה מוזמן לפנות אלי בכל שאלה ובקשה, ואשמח לעזור. הרב יצחק גרינבלט zahig1 gmail.com
שאלה: אזכרה בליל י"ג באדר: גיסתי נפטרה בליל יג באדר תשע"א. אנחנו ספרדים ורוצים לערוך לה אזכרה 11 חודש. מתי עושים את הסעודת אזכרה ומתי עולים לקבר?
תשובה: לא כתבת באיזה אדר היא נפטרה. בהנחה והיא נפטרה באדר ב', יש לעשות את האזכרה בי"ג בשבט. אם היא נפטרה באדר א, יש לעשות את האזכרה בי"ג בטבת. באותו יום יש גם לעלות לקבר. את אזכרת 11 חודשים אפשר גם להקדים או לאחר בכמה ימים מאחר ועדיין הכל בתוך שנת האבל.
שאלה: שירת נשים(המשך).: הרב אך רציתי לדעת עוד כמה פרטים: א)האם מותר לראות תוכניות טלויזיה שמופיעות בהם נשים ששרות? ב)האם מותר לראות ילדות שרות? ג)האם מותר לשמוע זמרת שנפטרה? השאלה נשאלה בהמשך לשאלה "שירת נשים בטלויזיה וברדיו"
תשובה: הבעיה בטלוויזה היא לא רק נשים שרות אלא גם פרסומות של נשים לא לבושות כהלכה וסרטים עם תוכן שלילי. ילדות קטנות שאינן בנות מצוה מותר. גם זמרת שמתה, אם מכירים את תמונתה דינה כחיה.
שאלה: הדלקת נרות חנוכה בבסיס: אני נמצא בבסיס פתוח אנחנו יוצאים יומיות. אני יודע שמחובתי ומחובת כולם להדליק נרות בבית אך הרבה חיילים אצלנו במדור ממש שמחים ורוצים להדליק נרות בבסיס בתור משהו מגבש שקשור לאוירת החג. האם אפשר להדליק את הנרות, והאם אפשר לברך עליהם? בקשר לברכה, אולי אפשר להסתמך על זה שתמיד ישנם אנשים שישנים בבסיס, אבל דוקא מהמדור שלנו ומי שיהיה נוכח בהדלקת הנרות האלו ספק גדול אם יהיה מישהו כזה שיושן בבסיס באמת באותו היום. אולי מישהו אחד? כיצד לנהוג? האם לברך? האם להדליק בכלל?
תשובה: אם אתם נמצאים בבסיס בזמן השקיעה וניתן לכנס את החיילים בחדר האוכל (רצוי שיהיו סופגניות), אפשר להדליק
שאלה: הדלקת נר חנוכה לבד: באפשרותי להדליק נר חנוכה רק משעה 6 ואילך, כי עד 5 אני בעבודה. כמו כן אני גר לבד, האם אני מדליק או מדליק בלי ברכה?
תשובה: אתה חייב להדליק עדיף להדליק בחלון הנשקף החוצה. בימינו גם בשעה 6.00 הרחוב עדיין הומה ובדיעבד ניתן עדיין להדליק.
שאלה: צדקה בחנוכה: בהלכה מובא שבחנוכה נהגו העניים לסבב בבתים ולבקש צדקה. המשנה ברורה שולח לעיין במג"א ששולח לעיין בספר חנוכת הבית שלא נמצא תחתי. האם אתם יכולים לתת לי את הטעם לכך? וחנוכה שמח ותועלתי בלימוד התורה.
תשובה: בשער הציון הוא מפנה לפרי מגדים שמסביר את העניין. ישנם שלושה עמודי עולם: תורה, עבודה וגמילות חסדים. הב"ח כותב שמאחר והתרשלו בעבודת בית המקדש נענשו בביטול העבודה והתיקון הוא העלעת נרות כמו בבית המקדש. הפרי מגדים מוסיף שאף נענשו בביטול התורה. והתיקון של חנוכה הוא להחזיר את יסדות העולם על ידי לימוד תורה, עבודה (תפילה והודאה) ועשיית חסד על ידי נתינת צדקה. מצאתי באתר "הברובוקס" ספר חנוכת הבית המדבר על ענייני חנוכה ושם יש גם התייחסות לנצינת צדקה בחנוכה. אולי לזה התכוון המגן אברהם.
שאלה: הגדרת סטטוס בכרטיס רב קו לצורך הנחת סטודנט: לפני כחצי שנה הונפק לי כרטיס רב קו על ידי חברת סיטיפס. באותה תקופה הייתי סטודנטית והיה ברשותי כרטיס "חופשי שנתי" של אגד. השנה המשכתי את לימודי (כך שאני עדין סטודנטית) אך לא רכשתי כרטיס "חופשי שנתי". לאחרונה, הוחלט כי סטודנטים יקבלו הנחה בתחבורה הציבורית בשיעור של 30 ואילו סטודנטים בעלי כרטיס "חופשי שנתי" יקבלו הנחה של 50. השבוע כאשר ביקשתי מנהג האוטובוס לבדוק את הסטטוס על כרטיס הרב קו שלי, הוא אמר שאני מוגדרת כסטודנט הזכאי ל50 הנחה. שינוי הסטטוס נעשה עד כמה שידוע לי במשרדי אגד ועשוי לקחת לי כחצי יום עבודה. האם אני מחוייבת להודיע להם על שינוי הסטטוס?
תשובה: ברשותך כרטיס סטודנט שנתי המראה הנחה של 50, והדין תלוי בשאלה: האם יש לך רשות להמשיך להחזיק את הכרטיס. אם את מחזיקה את הכרטיס ברשות ואגודת הסטודנטים עדכנה את מעמדך החדש במחשב, אין מקום לחשש משום שאגד מעודכנת על פיהם. אולם אם את מחזיקה בכרטיס ללא רשות, אסור לך להשתמש בו כלל, אלא עלייך לקבל כרטיס חדש או לשלם באוטובוס עם כרטיס סטודנט רגיל ולקבל הנחה רגילה של 30. חנוכה שמח, הרב ניר אביב
שאלה: חציצה בנטילת ידיים: לכבוד הרב למדנו בשיעור הלכה, שאנו פוסקים בנטילת ידים כמו בטבילת מצווה, שאם העולם מקפיד - אף שהיא לא מקפידה - בטלה דעתה אצל כל העולם. וא"כ, אפילו אם האישה הזו אין דרכה להסיר הטבעת בעת הלישה, אם רוב העולם נוהג כן, אז לכאו היה צריך להיות הדין שגם היא מחוייבת להסיר קודם נטילת ידיים ומדוע הרב פסק אחרת? השאלה נשאלה בהמשך לשאלה " האם יש חציצה ע"י טבעת בנטילת ידיים לגבר"
תשובה: נטילת ידיים לא חמורה כמו טבילה, ומכיוון שנטילת ידים היא רק דרבנן אפשר לסמוך על השיטות המקילות.
שאלה: "להעביר גילולים מן הארץ": מה אומרות המילים להעביר גילולים מן הארץ בעלינו לשבח?
תשובה: גילולים הכוונה לעבודה זרה. אנו מתפללים שהקב"ה יעביר את העבודה זרה מהארץ וכולם יאמינו רק בוץ
שאלה: נותן טעם לפגם במלח: האם יכול להיות במציאות מלח שאינו כשר? התעוררתי לשאול שאלה זו בעקבות לימודי בנושא נותן טעם לפגם שבהלכות תערובות, והסתפקתי בשאלה, האם ניתן להביא דוגמא ממלח שאינו כשר שנפל לתוך כוס קפה או תה ופגמו אלא שכאמור הסתפקתי האם יכול להיות במציאות מלח שאינו כשר.
תשובה: וברכת ד' רוב המלחים הרגילים הם כשרים, אא"כ הכניסו שם תוספים שאינם טבעיים. אורה של חנוכה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שימוש בכספי מעשר לצורך נסיעה לאומן: האם ניתן להשתמש בכספי מעשר שהפרשתי לצורך נסיעה שלי לאומן?
תשובה: מעשר כספים נועד ללעניים או לדברי מצוה שאינם חובה על האדם. מאחר ואין מצוה לנסוע לאומן אין להשתמש בכספי מעשר לשם כך.